Okresná prokuratúra Levice 
Šafárikova 7, 934 01 Levice 1 	

Sp. zn. : 2 Pv 820/13/4402	Levice, 21.7.2014
EEČ : 2-31-99-2014

U Z N E S E N I E

Trestná vec:	obvinený XXXXX 
Prečin:	Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Levice
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
stíhaného na tom skutkovom základe, že
- ako osoba konajúca v mene podnikateľského subjektu XXXXX z Pukanca, IČO: XXXXX s miestom podnikania XXXXX, XXXXX za obdobie mesiacov september 2011 až júl 2013 nezaplatil na účet Sociálnej poisťovne, pobočka XXXXX, XXXXX poistné na sociálne poistenie v sume 2.700,09 EUR, tiež neuhradil poistné na verejné zdravotné poistenie za obdobie roku 2012 XXXXX a.s., pobočka XXXXX, XXXXX, IČO: XXXXX vo výške 49,36 EUR, pričom splatné poistné na sociálne poistenie a na verejné zdravotné postenie neuhradil v termínoch ich splatnosti aj napriek tomu, že tento podnikateľský subjekt disponoval dostatkom finančných prostriedkov na ich úhradu,              

lebo je trestné stíhanie neprípustné podľa § 9 odsek 1 písmeno d

Odôvodnenie:
Poverený príslušník Policajného zboru Okresného riaditeľstva PZ v Leviciach, Obvodného oddelenia PZ Tlmače, uznesením spisovej značky ČVS: ORP-1210/TL-LV-2013 zo dňa 07.12.2013 začal trestné stíhanie pre prečin nezaplatenia dane a poistného podľa § 278 odsek 1 Trestného zákona a uznesením spisovej značky ČVS: ORP-1210/TL-LV-2013 zo dňa 13. 05. 2014 podľa § 206 odsek 1 Trestného poriadku vzniesol obvinenie XXXXX pre prečin nezaplatenia dane a poistného podľa § 278 odsek 1 Trestného zákona, ktorého sa dopustil tým spôsobom, ako je uvedené vo výrokovej časti tohto uznesenia.

V predmetnej veci bol vypočutý splnomocnený zástupca poškodenej verejnoprávnej inštitúcie Sociálnej poisťovne a k veci boli ďalej zabezpečené okrem iného, znalecký posudok znalca z odboru ekonómia a manažment, tiež odpis registra trestov obvineného XXXXX, výpis z Ústrednej evidencie priestupkov a výpis zo živnostenského registra podnikateľského subjektu - XXXXX. Z takto vykonaného dokazovania bolo zistené, že skutok sa stal tak, ako je to uvedené vo výrokovej časti tohto uznesenia, pričom obvinený XXXXX k veci vypočutý nebol, nakoľko dňa XXXXX v Leviciach zomrel.

Z úmrtného listu Matričného úradu mesta XXXXX, zväzok 40, ročník 2014, strana XXXXX vyplýva, že obvinený XXXXX v Leviciach dňa XXXXX zomrel. 

 Podľa § 215 odsek 1 písmeno d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

 Podľa § 9 odsek 1 písmeno d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

Vykonaným dokazovaním bolo jednoznačne preukázané, že obvinený sa dopustil skutku tak, ako je to uvedené vo výrokovej časti uznesenia, čím naplnil skutkovú podstatu uvedeného prečinu, ako trestne zodpovedný subjekt a zároveň bolo preukázané, že obvinený zomrel. Z tohto dôvodu bolo potrebné zastaviť trestné stíhanie v zmysle § 215 odsek 1 písmeno d/ Trestného poriadku s poukazom na § 9 odsek 1 písmeno d/ Trestného poriadku.        
     
 Vzhľadom na všetky uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia, pretože obvinený XXXXX zomrel mesiac po vznesení obvinenia. 

Poučenie:
Proti tomuto uzneseniu je prípustná sťažnosť, ktorú možno podať v lehote do troch dní od oznámenia uznesenia prostredníctvom tunajšej prokuratúry Krajskej prokuratúre v Nitre. Sťažnosť má odkladný účinok.

JUDr. Jaroslav Klučka
prokurátor